Clara Pontoppidan

Clara Wieth Pontoppidan (født 23. april 1883 i København, død 22. januar 1975 sammesteds) var en dansk skuespillerinde.

Hun var uddannet på det  Det kongelige Teaters elev- og  balletskole i 1892 og fik sin teaterdebut på Det kongelige Teater i 1901. Siden engageret ved Dagmarteatret, Det Ny Teater og Alexandra-teatret. Fra 1925 igen knyttet til Det kongelige Teater. Roller bl.a. som Anna Sophie Hedvig (Abell), Hertha ("Tante To") i Skærmydsler (Wied), Fru Levin i Indenfor Murene (Nathansen).

Filmroller
Hun havde filmroller fra 1910, men var faktisk allerede blevet filmet i 1902 hvor hun som 15-årig balletpige dansede en pas de deux for filmpioner Peter Elfelt. I 1911 blev hun ansat hos Nordisk Film, hvor hendes første film blev Den hvide Slavehandels sidste Offer, hvor hun spillede en ung troskyldig pige, der falder i klørene på grumme menneskehandlere – en rolle hun gentog med mindre variation i filmen Mormonens offer, hvor skurken nu er en skurkagtig mormon, der vil indlemme hende i sit harem. Clara blev i årene op til 1. verdenskrig en af stumfilmens helt store og populæreste filmstjerner og medvirkede i en lang række stumfilm. Mellem 1913 og 1915 medvirkede hun desuden i en række svenske film. Hun havde sine bedste år som filmskuespillerinde i stumfilmens æra, men medvirkede også i en del tonefilm, her hovedsageligt i biroller. I 1958 fik hun Bodilprisen for bedste kvindelige hovedrolle for rollen i filmen En kvinde er overflødig. Hendes sidste film var Takt og tone i himmelsengen fra 1972. Hvis hendes dans i 1902 tæller med, bliver det til en filmkarriere på over 70 år.

Clara var datter af købmand H. Rasmussen og hustru Caroline Brammer. Hun var gift to gange. Første gang i 1906 med skuespilleren Carlo Wieth (1885-1943), som hun også indspillede nogle film med (fx Ekspeditricen). Anden gang blev hun gift med lægen Povl Vilhelm Pontoppidan (1889-1953), der nedstammede fra slægten Pontoppidan og gav hende det kendte efternavn. 

Hun døde den 22. januar 1975 og ligger begravet på Ordrup Kirkegård.

Hæder 
 Ingenio et arti 1931
 Fortjenstmedaljen i guld 1948
 Selskabet for de skiønne og nyttige Videnskabers Pris 1955
 Kommandør af Dannebrogordenen 1959
 Tagea Brandts Rejselegat 1937
 Ole Haslunds æresbolig i 1972
 Clara Pontoppidans Vej opkaldt efter hende

Filmografi

Stumfilm

Tonefilm 
Kirke og orgel (som Rachel; instruktør George Schnéevoigt; 1932)
Kongen bød (som Frederikke Louise Stolberg; instruktør Svend Methling; 1938)
Regnen holdt op (som Frøken Meta; instruktør Svend Methling; 1942)
Mens porten var lukket (som Cora Anker; instruktør Asbjørn Andersen; 1948)
Bruden fra Dragstrup (som Fru Dragstrup; instruktør Annelise Reenberg; 1955)
En kvinde er overflødig (som Enkefru Tang; instruktør Gabriel Axel; 1957)
Jeg elsker dig (som Fru Nana; instruktør Torben Anton Svendsen; 1957)
De sjove år (som Oberstinden; instruktør Palle Kjærulff-Schmidt, Robert Saaskin; 1959)
Frihedens pris (instruktør Annelise Hovmand; 1960)
Støvsugerbanden (som Camilla, doktor Baks søster; instruktør Bent Christensen; 1963)
Greven på Liljenborg (som Ditlevs faster, baronesse Sophie; instruktør Annelise Reenberg; 1964)
Slap af, Frede (som Mama; instruktør Erik Balling; 1966)
Ta' lidt solskin (som Bedste; instruktør Annelise Reenberg; 1969)
Takt og tone i himmelsengen (som Enkegrevinde von Hasteen; instruktør Sven Methling; 1972)
Carl Th. Dreyer – Min metier (instruktør Torben Skjødt Jensen, 1995)

Litteratur 
 Selvbiografi: Eet liv – mange liv, 4 bind, 1949–1963. Bearbejdet udgave, 1965–1968.
Holger Jerrild, "Hos Clara Pontoppidan", s. 74-84 i: Gads Danske Magasin, 1934.

Eksterne henvisninger 
 
 Clara Wieth Pontoppidan på Dansk Film og Teater 
 

Clara
Stumfilmskuespillere fra Danmark
Skuespillere fra Danmark
Selvbiografer fra Danmark
Bodilprisen for bedste kvindelige hovedrolle
Modtagere af Ingenio et arti
Modtagere af Tagea Brandts Rejselegat
Modtagere af Fortjenstmedaljen i guld
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Danskere i 1800-tallet
Danskere i 1900-tallet
Personer fra København
Dansksprogede forfattere fra Danmark
Modtagere af Teaterpokalen